Diari Oficial de la Generalitat Valenciana


Sumari del DOGV 5753, del 30-04-2008 (2008/5395)

LLEI 3/2008, de 24 d'abril, de la Generalitat, de modificació de la Llei 9/1997, de 9 de desembre, de la Generalitat, de creació de l'Institut Cartogràfic Valencià.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2008/04/25/3/dof/vci/html**

### Dades del document

Número de DOGV
:   5753

Data del DOGV
:   30-04-2008

Secció del DOGV
:   I. DISPOSICIONS GENERALS

Número del document
:   2008/5395


Data del document
:   25-04-2008

Organisme emissor
:   Presidència de la Generalitat

Tipus de document
:   Llei

Correcció d'errades

Anàlisi jurídica

 Descriptors 

:   * Institut Cartogràfic Valencià
    * Conselleria Medi Ambient, Aigua, Urbanisme i Vivenda
    * legislació
    * institució pública
    * cartografia

LLEI 3/2008, de 24 d'abril, de la Generalitat, de modificació de la Llei 9/1997, de 9 de desembre, de la Generalitat, de creació de l'Institut Cartogràfic Valencià. [2008/5395]  
Sia notori i manifest a tots els ciutadans que les Corts Valencianes han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:  
Preàmbul  
Amb la publicació de la Llei 9/1997, de 9 de desembre, de la Generalitat, es va crear l'Institut Cartogràfic Valencià, com a organisme autònom de caràcter mercantil, adscrit a la Conselleria de Justícia i Administracions Públiques, amb l'objectiu d'impulsar, coordinar i, si és el cas, fomentar les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat.  
Transcorreguts diversos anys des de la constitució d'aquest organisme, sent els seus objectius els anteriorment descrits i tenint en consideració l'actual estructura de la Generalitat, resulta molt més coherent i operatiu que l'Institut Cartogràfic Valencià siga adscrit a la conselleria que amb major freqüència utilitzarà, sense cap dubte, els serveis i les actuacions que aquest exerceix, per a l'eficaç exercici de les competències que aquesta Conselleria té atribuïdes, en particular, en matèria d'ordenació i gestió del territori i del litoral i de l'activitat urbanística, com també en matèria d'aigua i gestió de les conques internes de la Comunitat Valenciana.  
En definitiva, amb aquesta comesa s'aprova aquesta llei, de conformitat amb la competència exclusiva que, en matèria d'organització de les seues institucions d'autogovern, atribueix a la Generalitat l'article 49.1.1.ª de l'Estatut d'autonomia de la Comunitat Valenciana.  
Article únic  
Es modifica l'article 1 de la Llei 9/1997, de 9 de desembre, de la Generalitat, de creació de l'Institut Cartogràfic Valencià, el qual queda redactat en els termes següents:  
«Article 1  
Es crea l'Institut Cartogràfic Valencià, com a organisme autònom de caràcter mercantil, adscrit a la conselleria que tinga atribuïdes competències en matèria d'ordenació del territori, amb l'objectiu d'impulsar, coordinar i, si és el cas, fomentar les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat».   
Disposició final Única  
Entrada en vigor  
Aquesta llei entrarà en vigor el dia de la seua completa publicació en el Diari Oficial de la Comunitat Valenciana.   
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.  
València, 24 d'abril de 2008  
El president de la Generalitat,  
FRANCISCO CAMPS ORTIZ


Còpia Permalink ELI